Innhold

# 3D-visning

Du kan velge diagramtype på den første siden i diagramveiviseren eller i oppsprettmenyen for et diagram.

For å bruke denne funksjonen …

VelgSett inn - Diagram

Sett in - Diagram

Du kan trykke Shift+F1 og peke på en kontroll for å finne ut mer om denne kontrollen.

Forhåndsvisningen av diagrammet reagerer på de nye innstillingene du angir i dialogvinduet.

- Når du lukker dialogvinduet ved å velge OK, blir innstillingene påført permanent.

- Når du lukker dialogvinduet ved å velge Avbryt eller trykke på Escape-tasten, går diagrammet tilbake til den tilstanden det hadde da du åpnet vinduet.

For 3D-diagrammer kan du velge Format → 3D-visning for å stille inn perspektivet, utseendet og lyssettinga.

## Perspektiv

- Skriv inn verdiene for rotasjonen til diagrammet på de tre aksene og for perspektivet.

Sett alle vinkler til 0 for å se diagrammet rett forfra. Kake- og smultringdiagrammer blir vist som sirkler.

Hvis Rettvinklede akser er slått på, kan du kun rotere diagrammet rundt X- og Y-aksene, altså parallelt med diagrammets kanter.

En X-verdi på 90, med Y og Z satt til 0, gir en visning av diagrammet rett ovenfra. Med X satt til -90 får du se diagrammet nedenfra.

Diagrammet roteres først rundt X-, så Y- og til slutt Z-aksen.

Hvis skyggelegging er slått på og du roterer diagrammet, følger lysene med diagrammet som om de var festet til det.

Rotasjonsaksene står alltid i forhold til siden, ikke diagrammets akser. Dette er forskjellig fra noen andre diagram-programmer.

Slå på Perspektiv for å vise diagrammet i perspektiv som sett gjennom en kameralinse, istedenfor med parallell projeksjon.

Still inn brennvidden med tallboksen. 100 % gir et perspektiv der kanten lengst vekk i diagrammet er omtrent halvparten så stor som den nærmeste kanten.

Eldre utgaver av LibreOffice kan ikke vise perspektivet slik som den nåværende versjonen.

## Utseende

- Velg et utseende fra listen Visning.

Når du velger fra listen, endres avkryssingsboksene og lyskildene i henhold til valget.

- Om du velger en kombinasjon av valg som ikke er satt i noen av valgene «Realistisk» eller «Enkel», lager du et tilpasset valg for utseendet.

- Slå på Skyggelegging for å bruke Gourauds metode for å tegne opp overflaten, eller så brukes «flat» skyggelegging.

  Flat skyggelegging bruker en enkelt farge og lysstyrke for hver mangekant. Kantene er synlige, myke overganger og glanslys er ikke mulig.

  Gourauds metode bruker fargeoverganger for å oppnå et mykere, mer realistisk utseende.

- Slå på Objektkanter for å tegne linjer langs kantene.

- Slå på Avrundet hjørne for å jevne ut kantene på firkantede former.

## Lyssetting

Angi lyskildene for 3D visningen.

- Trykk på en av de åtte knappene for å slå av eller på en lyskilde.

  Den andre lyskilden er slått på som standard. Den er den første av sju «vanlige», ensartede lyskilder. Den første lyskilden kaster et reflekterende lys med sterk glans.

- Du kan velge farge og lysstyrke i listeboksen under de åtte knappene, for den valgte lyskilden. Lysstyrken til hvert lys blir lagt sammen, så bruk mørke farger hvis du skal ha flere lys.

- Den lille forhåndsvisningen på denne fanen har to glidebrytere for å stille inn den loddrette og vannrette posisjonen til den valgte lyskilden. Lyskilden peker alltid inn mot midten av objektet.

- Knappen i hjørnet av den lille forhåndsvisningen bytter mellom å bruke en kube eller en kule i forhåndsvisningen.

- Bruk listeboksen Bakgrunnslys for å angi bakgrunnslyset som skinner med samme lysstyrke fra alle retninger.

Lignende emner

Sette inn diagrammer

Diagramveiviseren – Diagramtype

Diagramveiviseren – Dataområde

Diagramveiviseren – Dataoverskrifter

Diagramveiviseren – Diagramelementer